প্রকাশ্যে এল ‘বিনোদিনীর’ মোশন পোস্টার!

ওরেব ডেক্স: আর শুধুই বড় বাজেটের নয়, বড় সেটের পিরিয়ড ড্রামা আসছে টলিউডে। থাকবে খুঁটিনাটি প্রচুর বিষয়। এর মধ্যে রবিবার সমাজমাধ্যমে প্রকাশ্যে এল ছবির একটি টাটকা মোশন পোস্টার। দেখা যাচ্ছে, প্রেক্ষাগৃহভর্তি দর্শকের সামনে ‘শ্রী চৈতন্য’র ভূমিকায় রীতিমতো মঞ্চ দাপাচ্ছেন ‘বিনোদিনী’।

তাঁর উপর পড়ছে স্পটলাইটের আলো। ছবির পোস্টারের সিংহভাগ জুড়ে রয়েছেন রুক্মিণী মৈত্র, রাহুল বোস আর কৌশিক গঙ্গোপাধ্যায়। ছবিতে নিজ নিজ চরিত্রেই দেখা যাচ্ছে তাঁদের। রুক্মিণীর পরনে লাল শাড়ি, গলায় সোনার গয়না।‌ তাঁর দুই ভুরুর মাঝখানে ছোট্ট লাল টিপ, দুই কানে সোনার ঝুমকো। দেখা গেল নটী বিনোদিনীর রূপ।

আরও পড়ুন: একসঙ্গে ছুটি কাটিয়ে মুম্বই ফিরলেন অভিষেক-ঐশ্বর্য

ছবিতে নটীর উপাখ্যান’-এ ‘রাঙাবাবু’র ভূমিকায় রাহুল বোস এবং কৌশিক গঙ্গোপাধ্যায়। ছবিতে দেখা যাবে, নাট্যাচার্য গিরিশ ঘোষের চরিত্রে। আর ছবির একপাশে দেখা যাচ্ছে মুক্তির তারিখ। ছবিতে উপরের দিকে যৌথ প্রযোজনা সংস্থার দুটি নাম – দেব এন্টারটেইনমেন্ট ভেঞ্চার্স ও প্রমোদ ফিল্মস।

এ বিষয়ে, পরিচালক রামকমল মুখোপাধ্যায় জানিয়েছেন, এ ছবিকে বিনোদিনীর জীবনী বললে ভুল হবে। কারণ ২০০-২৫০ বছরের পুরনো সমস্ত তথ্য পাওয়া যায়নি। আবার বিনোদিনীর জীবনের বেশ কিছু অধ্যায়ের খোঁজও পাওয়া যায়নি। নষ্ট হয়ে গিয়েছে অত পুরনো বেশ কিছু কাগজপত্রও। তাই বিনোদিনীর জীবনের সেই অংশটুকুর গল্প পর্দায় তৈরি করতে কিছু জায়গায় কল্পনার আশ্রয় নেওয়া হয়েছে। ছবির প্রযোজক হিসাবে দেবের অধ্যবসায়কেও পরিচালক কুর্নিশ জানাতে ভোলেননি।

দেখুন আরও খবর: